b'\n_START_ARTICLE_\nSekolah Menengah Kebangsaan Tanjong Puteri\n_START_SECTION_\nSejarah\n_START_PARAGRAPH_\nSekolah Menengah Kebangsaan Tanjong Puteri pada mulanya dikenali sebagai SMK Kuala Ketil II, diasaskan pada Januari 1985 untuk menampung kemasukan pelajar daripada sekolah-sekolah rendah di sekitar pekan Kuala Ketil. Ketika mula ditubuhkan SMKK II masih tidak mempunyai bangunan sendiri. Lantaran itu pihak pentadbiran dan pengurusan terpaksa menumpang di Sekolah Kebangsaan Kuala Ketil. Pada peringkat awal penubuhan, jumlah pelajar hanya 313 orang yang terdiri daripada pelbagai kaum. Jumlah kelas ialah lapan buah, iaitu 4 kelas tingkatan 1 dan 4 kelas peralihan. Kakitangan sekolah terdiri daripada 14 orang guru dan seorang jaga._NEWLINE_Pada tahun berikutnya iaitu 1986 barulah pengurusan dan pentadbiran berjalan sepenuhnya di bangunan\xc2\xa0sendiri. Jumlah pelajar meningkat kepada 601 orang. Kakitangan sekolah pula terdiri daripada 27 orang guru, seorang kerani, seorang pembantu makmal rendah, 2 orang pekerja am dan seorang jaga._NEWLINE_Pada 1 Januari 2011, Sekolah Menengah Kuala Ketil II telah ditukar\xc2\xa0nama menjadi Sekolah Menengah Kebangsaan Tanjong Puteri.'